钦定古今图书集成/明伦汇编/氏族典/第390卷 > 李处温
## 钦定古今图书集成/明伦汇编/氏族典/第390卷 > 李处温

按《辽史李处温传》：“处温，析津人。伯父俨，大康初为将
作少监，累官参知政事。雅与北枢密使萧奉先友旧，
执政十馀年，俨卒，奉先荐处温为相。处温因奉先有
援己力，倾心阿附，以固权位，而贪污尤甚。保大初，金
人陷中京，天祚奔夹山，处温与族弟处能子奭，外假
怨军声援，结都统萧斡，立魏国王淳。魏国王卒，萧斡”
以后命召处温至，数其前罪恶赐死，奭亦伏诛。